Æрвгъил

Æрвгъил — даргъгомау хъил, йæ бырынкъыл сæгъдзарм кæнæ фысдзарм ауыгъд. Уыдис ын культон нысаниуæг. Пайда дзы кодтой æрвнæрды бардуаг Уациллайы бæрæгбоны æгъдæутты. Хус рæстæг-иу куы скодта, уæд-иу лæппу фæсивæд бæрæгбоны фæтк цы амыдта, ахæм зарджытæкæнгæ æрвгъилима æрзылдысты сыхаг хъæутыл; сау сæгъдзарм-иу цы æрвгъилыл уыдис, уый-иу бафидар кодтой æрвдзæфæй марды ингæныл. Уыдис ын ахæм нысаниуæг, зæгъгæ, Уацилла хъæубæстæн ахъазгæнæг æмæ зæрдæхæлар куы уа, уæд æм æнувыдæй кæй кувдзысты æмæ йын ног кусæртытæ кæй кæндзысты.Дзадзиты А., Дзуццаты X., Хъараты С. Ирон адæмы этнографи æмæ мифологи. Цыбыр дзырдуат. Дзæуджыхъæу. 1994. — 284 с.

 Фиппаинæгтæ 

Категори:Ирон мифологи